**Kontrol af årets sidste grødeskæring**

**Det er vigtigt!**

Kære bredejer kommunerne er netop nu i gang med årets sidste grødeskæring, en del strækninger er færdigmeldt af de udførende entreprenører, andre strækninger skal grødeskæres i de nærmeste uger.

o **Arbejdet med at kontrollere om vore vandløb er vedligeholdt i overensstemmelse med det gældende vandløbsregulativ, er yderst vigtig, for det er vor eneste mulighed for at sikre at den nedbør der falder kan afledes tilstrækkeligt hurtigt via vore dræn, og at drænvandet sammen med det vand der afledes via kloakker fra byer og veje ikke skaber tabsgivende oversvømmelser der koster os og samfundet penge.**

o **Det er klart meldt ud at** **kommunerne ikke har mulighed for at kontrollere om grødeskæring eller vedligeholdelse i almindelighed er i forskriftsmæssig stand**. **Det er overladt til os, den enkelte bredejer, at udføre kontrollen**, hvis vi ikke gør det, risikerer vi f.eks. at brinker skrider ud og stopper for drænudløbet, at vandet bevægelse aflejre sand og planter så et drænudløbet blokeres, at sand aflejres så drænudløbet tilsander, osv. **Det er hver enkelt bredejers mulighed /pligt at kontrollere at vedligeholdelsen af det pågældende vandløb følger det gældende regulativ, og ikke hindre det opstrøms vand passage, så der sker oversvømmelser opstrøms.**

o **Det er derfor nødvendigt at kende ordlyden i regulativet for ens vandløb**, det finder man let på nettet på kommunens hjemmeside. Find det der og lav en udskrift, udskriften gælder lige indtil der udarbejdes et nyt regulativ for den pågældende å. Næstved og Ringsted kommuner m. fl. har fået lavet en elektronisk App, "Orbicon Vandløbsapp", som dem der har en smartphone kan hente og installere ganske gratis. Med denne app installeret, kan man gå langs vandløbet og den indbyggede GPS fortæller, hvor du befinder dig på det elektroniske kort, samt hvilken bredde, dybde m.m. Vandløbet skal have på netop det sted, for at regulativet er overholdt.

**App’en finder du her**: 

For Øvre Suså Vandløbslaugs bestyrelse er det **yderst vigtigt at vandløbene vedligeholdes af kommunerne forskriftsmæssigt,** vi har løbende dialog med kommunerne om at gennemføre kontrolmålinger o.l., for at sikre at vi ikke får flere oversvømmelser end højst nødvendigt. Desværre er vi midt i en klimaændring hvor vi for mere nedbør end tidligere, hvilket regulativerne ikke er dimensioneret til, det betyder helt sikkert at vi for flere oversvømmelser i fremtiden. Regeringen har endnu ikke erkendt at klimaændringen må og vil kræve at regulativerne tilrettes til at kunne afled mere nedbør, det er ikke indarbejdet i denne vandplansperiode, så derfor kommer der nok tidligst et regeringspålæg om at indregne den nødvendige vandaflednings kapacitet efter 2021, så **derfor må vi sikre at vandløbsvedligeholdelsen som et minimum følger de nugældende regulativer, det er os der skal kontrollere, og melde til kommunerne, der derefter bringer vandløbet i overensstemmelse med regulativet.**

Kære bredejer, har du brug for hjælp til dette arbejde så kontakt os.

MVH bestyrelsen.